Kari Alenius

**Kari Petteri Alenius** (s. 28. lokakuuta 1966 Rovaniemi) on Oulun yliopiston historian professori, joka on perehtynyt erityisesti Baltian historiaan ja etnisten suhteiden ja vähemmistöjen historiaan. Myös mielikuvat ja niiden merkitys ihmisyhteisöjen välisissä suhteissa sekä psykologisen sodankäynnin historia ovat hänen tutkimuksensa kohteina. Hänen professuurinsa tehtäväala on kulttuurinen ja kansainvälinen vuorovaikutus.

Alenius kirjoitti ylioppilaaksi Rovaniemen Ounasvaaran lukiosta 1985, valmistui filosofian kandidaatiksi 1991, filosofian lisensiaatiksi 1993 ja väitteli filosofian tohtoriksi 1996 Oulun yliopistossa. Lisäksi hän opiskeli Tarton yliopistossa 1990. Alenius on työskennellyt Oulun yliopiston historian laitoksen palveluksessa amanuenssina 1992 ja 1995–1997, tutkijana 1993–1995, dosenttina vuodesta 1997, yliassistenttina 1998–2007, yliopistonlehtorina 2008–2014, määräaikaisena professorina 2001–2002 ja professorina vuodesta 2014 alkaen. Hän toimii samalla Oulun yliopiston historia-, kulttuuri- ja viestintätieteiden tutkimusyksikön johtajana. Vuodesta 2018 alkaen hän on toiminut myös Oulun yliopiston tutkijakoulun (University of Oulu Graduate School) ihmistieteiden toimikunnan puheenjohtajana.

Lukuvuoden 2019–2020 Alenius työskenteli vierailevana professorina Lakehead Universityssa (Thunder Bay, Kanada), tehtävänimikkeellä *Chair in Finnish Studies*. Hänet on myös kutsuttu dosentiksi (*External Adjunct Professor*) mainittuun yliopistoon.

Varsinaisen työnsä ohessa Alenius on toiminut Pohjois-Suomen historiallisen yhdistyksen sihteerinä vuosina 1995–2015 ja puheenjohtajana vuodesta 2021 alkaen. Suomen historiallisen seuran tutkijajäseneksi hänet valittiin 1995. Alenius on sotilasarvoltaan kapteeni (res), ja hänelle on myönnetty vuonna 2024 Suomen Valkoisen Ruusun ritarikunnan ensimmäisen luokan ritarimerkki.

## Tuotanto (monografiat ja toimitetut kokoomateokset)
* *Aspects of Everyday Life in Lithuania and Finland in the Early 20th Century*, Pohjois-Suomen historiallinen yhdistys, 2025 (toimittanut yhdessä muiden kanssa)
* *Independence, Parliament, and Political Parties in Lithuania and Finland in the Interwar Period*, Pohjois-Suomen historiallinen yhdistys, 2024 (toimittanut yhdessä muiden kanssa)
* *Transcultural Encounters III: Debate! Language, Culture and Information in Interaction*, Pohjois-Suomen historiallinen yhdistys, 2024 (toimittanut yhdessä muiden kanssa)
* *War and Society in the Baltic Region*, Pohjois-Suomen historiallinen yhdistys, 2023 (toimittanut yhdessä Saulius Kaubrysin kanssa)
* *Sotainvalidien Veljesliiton Pohjois-Pohjanmaan piiri ry 1944–2023,* DeiGra, 2023
* *100 Years of Diplomatic Relations between Lithuania and Finland*, Pohjois-Suomen historiallinen yhdistys, 2022 (toimittanut yhdessä Saulius Kaubrysin kanssa)
* *Balancing between National Unity and "Multiculturalism". National Minorities in Lithuania and Finland, 1918-1939*, Brill/Schöningh, 2022 (monografia yhdessä Saulius Kaubrysin kanssa)
* *Näkökulmia latvialais-suomalaisiin suhteisiin 1900-luvun alkuvuosikymmeninä / Perspectives on Latvian-Finnish Relations in the Early 20th Century*, Pohjois-Suomen historiallinen yhdistys, 2021 (toimittanut yhdessä Valters Ščerbinskisin kanssa)
* *Tieto vai mielikuvat? Kohtaamiset, representaatiot ja yhteisöt muuttuvassa maailmassa*, Pohjois-Suomen historiallinen yhdistys, 2019 (toimittanut yhdessä muiden kanssa)
* *Yhteyksien rakentaja ja edelläkävijä 50 vuotta. Pohjan Viestikilta ry 1969–2019,* DeiGra, 2019
* *Transcultural Encounters II: Understanding Humans in Change*, Pohjois-Suomen historiallinen yhdistys, 2018 (toimittanut yhdessä muiden kanssa)
* *The Barents and the Baltic Sea Region. Contacts, Influences and Social Change,* Pohjois-Suomen historiallinen yhdistys, 2017 (toimittanut yhdessä Matti Enbusken kanssa)
* *Transcultural Encounters,* Pohjois-Suomen historiallinen yhdistys, 2015 (toimittanut yhdessä Veli-Pekka Lehtolan kanssa)
* *Keskus ja periferia muuttuvassa maailmassa,* Pohjois-Suomen historiallinen yhdistys, 2014 (toimittanut yhdessä Olavi K. Fältin kanssa)
* *Unselfishly for Peace and Justice – and Against Evil: The Rhetoric of the Great Powers in the UN Security Council, 1946–1956,* Pohjois-Suomen historiallinen yhdistys, 2014
* *Sotainvalidien Veljesliiton Raahen osasto 1940–2015,* Raahe, 2014
* *Manuale Historiae. Historian opiskelijan käsikirja*, Oulun yliopisto, 2013 (toimittanut yhdessä muiden kanssa)
* *Itämeren itälaidalla III: vallankäyttö Suomen ja Baltian historiassa / On the Eastern Edge of the Baltic Sea III: Exercise of Power in the History of Finland and the Baltic Countries,* Pohjois-Suomen historiallinen yhdistys, 2012
* *Vieraan rajalla,* Pohjois-Suomen historiallinen yhdistys, 2012 (toimittanut yhdessä Olavi K. Fältin kanssa)
* *Compromise Solutions through Careful Consideration. The Development of the Legal Status of National Minorities in Germany, 1918–1919,* Pohjois-Suomen historiallinen yhdistys, 2011
* *Talvisota kokemuksena,* Pohjois-Suomen historiallinen yhdistys, 2011 (toimittanut yhdessä Olavi K. Fältin kanssa)
* *Sotainvalidien veljesliiton Oulun osasto ry 1940–2010,* Sotainvalidien Veljesliiton Oulun osasto, 2010
* *Ystävyyden monet kasvot,* Pohjois-Suomen historiallinen yhdistys, 2009 (toimittanut yhdessä muiden kanssa)
* *Itämeren itälaidalla II: Rajat ja integraatio Fenno-Baltian historiassa / On the Eastern Edge of the Baltic Sea II: Borders and Integration in the History of the Fenno-Baltic Region*, Pohjois-Suomen historiallinen yhdistys, 2009 (toimittanut yhdessä muiden kanssa)
* *Imagology and Cross-Cultural Encounters in History*, Pohjois-Suomen historiallinen yhdistys, 2008 (toimittanut yhdessä muiden kanssa)
* *Mielikuvien maanosat: Olavi K. Fältin juhlakirja,* Redactores, 2006 (toimittanut yhdessä muiden kanssa)
* *Itämeren itälaidalla: näkökulmia identiteetin ja yhteistyön historiaan,* Pohjois-Suomen historiallinen yhdistys, 2006 (toimittanut yhdessä muiden kanssa)
* *Johtaja ja kansa,* Pohjois-Suomen historiallinen yhdistys, 2006 (toimittanut yhdessä Olavi K. Fältin kanssa)
* *Vapaussoturien Huoltosäätiön Pohjois-Pohjanmaan avustustoimikunta - Vapausssodan Pohjois-Pohjanmaan perinneyhdistys ry 1955–2005,* Oulu, 2005
* *Vieraat sotilaat: seminaari Oulun yliopistossa 5.2.–6.2.2004,* (toimittanut yhdessä muiden kanssa)
* *Ajan ihanteiden ja historian rasitteiden ristipaineissa: Viron etniset suhteet vuosina 1918–1925,* Pohjois-Suomen historiallinen yhdistys, 2003
* *Looking at the other: historical study of images in theory and practise,* Oulun yliopisto, 2002 (yhdessä muiden kanssa)
* *Viron, Latvian ja Liettuan historia,* Atena Kustannus, 2000
* *Koiteli keskellä kohisevaa virtaa,* Metsähallitus & Kiimingin kunta, 1999 (yhdessä Mikko Alatalon kanssa)
* *Iin Röyttä: laivoja ja ihmisiä,* Metsähallitus, 1996 (yhdessä Joni Skiftesvikin kanssa)
* *Oulun teknillisen oppilaitoksen oppilasasuntolan tuki ry 30 vuotta 19.2.1996*, Oulu, 1996
* *Ahkeruus, edistys, ylimielisyys: virolaisten Suomi-kuva kansallisen heräämisen ajasta tsaarinvallan päättymiseen (n. 1850–1917),* Pohjois-Suomen historiallinen yhdistys, 1996 (väitöskirja, Oulun yliopisto)

## Lähteet